polyglot-tagger/wikipedia-language-snippets-filtered huggingface dataset:
ప్రభుత్వ కార్యకలాపాల పరిధి విస్తృతం కావడంతో పందొమ్మిదవ శతాబ్దంలో ఒక స్వతంత్ర, ప్రత్యేక అధ్యయనంగా ప్రభుత్వ పాలన మొదలయింది. ప్రభుత్వ పాలన విస్తృతమౌతున్న కొద్దీ, ఏర్పడుతున్న సమస్యల పరిష్కారం కోసం వివిధ అంశాలపై రాజకీయ తత్త్వవేత్తలు పరిశోధనలు చేపట్టారు. వివిధ పరిశోధకులు, అధికారులు, వృత్తిపర అనుభవజ్ఞులు వివిధ సమస్యలను పరిష్కరించి, తద్వారా నూతన అన్వేషణలకు మార్గాలు వేసారు. ఈ క్రమంలో వెలువడిన వివిధ పరిష్కారాలు, భావనలే పాలనా సిద్ధాంతానికి పునాదులు వేసి పాలా తత్త్వశాస్త్ర వికాసానికి తోడ్పడ్డాయని ప్రభుత్వపాలనాశాస్త్ర ఆచార్యులు డి. రవీంద్రప్రసాద్ ప్రతిపాదించారు.
పాలనా తత్త్వశాస్త్రమనేది తత్త్వశాస్త్రంలోని ఒక శాఖ. కొందరి ప్రకారం పాలనా తత్త్వశాస్త్రమనేది రాజకీయ వ్యవస్థ అధ్యయనం లో ఒక భాగం. ఐతే, అలాంటి సందర్భాలలో పాలనా తత్త్వశాస్త్రం అనే పదం బదులు పాలనా సిద్ధాంతం అనే పదాన్ని ఉపయోగిస్తారు. అలాంటి సందర్భాలలో ఈ శాస్త్రం కేవలం సైద్ధాంతిక శాస్త్రంగా మిగిలిపోతుంది. అలాంటి సందర్భంలో ఈ శాస్త్రం తన తాత్త్విక గుణాన్ని కోల్పోతుంది.
చాలా మార్లు పాలనా తత్త్వశాస్త్రమంటే రాజకీయ వ్యవస్థ పట్ల సాధారణ దృక్కోణం లేదా ఒక విశిష్ట నీతి లేదా ఒక రాజకీయపరమైన విశ్వాసంగా చెప్పుకొస్తారు. దీనిని రాజకీయ ఆలోచనా ధోరణికి నానార్ధంగా వాడత్తారు కూడా.
జ‌య‌శంక‌ర్ జిల్లా మంగ‌పేట మండ‌లం మ‌ల్లూరు కొండ‌ప్రాంతంలో అర‌వింద్ 8 కి.మీ. పొడవున్న ఓ పురాత‌న గోడ‌ను కూడా క‌నుగొన్నాడు. 2016లో పూర్వపు వరంగల్ పట్టణ జిల్లా, శివనగర్ ప్రాంతంలో మరుగున పడిపోయిన ఓ కాకతీయుల కాలంనాటి అంతస్తుల మెట్లబావిని గుర్తించి వెలుగులోకి తీసుకొచ్చాడు. అరవింద్‌ కృషిని చూసి జిల్లా కలెక్టర్‌ కాట ఆమ్రపాలి సహకారాన్ని అందించారు. ఆ సహకారంతో ఆ బావిని పునరుద్ధరించి, పర్యాటక ప్రదేశంగా తీర్చిదిద్దడంలో విశేష కృషిచేసాడు. వరంగల్‌ ప్రాంతంలో ఏడు కోటలు ఉన్నాయనే విషయాన్ని ప్రపంచానికి వెల్లడించాడు.ఇలాంటి క‌ట్ట‌డాలు, ప్ర‌దేశాలు ఇంకా ఎన్నింటినో అర‌వింద్ గుర్తించి వెలుగులోకి తీసుకొచ్చాడు.
వ‌రంగల్‌లో ఉన్న అత్యంత పురాత‌న చారిత్రక ప్రదేశాల గురించి తెలిసిన అతి త‌క్కువ మందిలో అర‌వింద్ ఒక‌డు. ప్రాచీన దేవాలయాలు, చెరువులను సందర్శించి అక్కడ లభించిన శాసనాలను గమనించి, విలువైన సమాచారాన్ని సేకరించాడు. అప్పటి నుండే పురావస్తు శాస్త్రవేత్తలు, చరిత్రకారులు అరవింద్‌కు పరిచయమయ్యారు. తన పరిశోధనా క్రమంలోనే క్రమక్రమంగా అర‌వింద్ జనప్రాచుర్యంలో లేని100కు పైగా పురాతన క‌ట్ట‌డాల‌ను, చారిత్ర‌క ప్ర‌దేశాల‌ను గుర్తించాడు. అర‌వింద్ అలా చారిత్ర‌క క‌ట్ట‌డాలు, ప్ర‌దేశాల‌ను గుర్తించేందుకు ఎన్నోపుస్తకాల, కొంత మంది ఆర్కియాల‌జిస్టుల, ఇంటర్నెట్ సహాయం తీసుకునేవాడు.
తన పరిశోధనల నిమిత్తం తెలంగాణ రాష్ట్రవ్యాప్తంగా అనేక పర్యాయాలు పర్యటించాడు ముఖ్యంగా వరంగల్ జిల్లా, హన్మకొండ జిల్లా, జయశంకర్ భూపాలపల్లి జిల్లా, జనగామ జిల్లా , మహబూబాబాదు జిల్లా, కరీంనగర్ జిల్లా , నల్లగొండ జిల్లా, యాదాద్రి జిల్లా , ఖమ్మం జిల్లా మొదలగు జిల్లాల్లో అతని పరిశోధనలు విరివిగా కొనసాగాయి. వరంగల్ ప్రాంత వాసి కావడం, ఎక్కువగా కాకతీయులకు సంబంధించిన చరిత్రను అధ్యయనం చేసిన వ్యక్తి కావడం మూలంగా ఎక్కువగా కాకతీయులు ఏలిన ప్రాంతాల్లో పర్యటించి కాకతీయుల కట్టడాలను, చారిత్రక విశేషాలను వెలుగులోకి తీసుకొచ్చాడు అరవింద్.
పదవ తరగతి తర్వాత హన్మకొండలోని ఏకశిలా జూనియర్ కాలేజిలో ఎం. పి.సి. కోర్సులో చేరాడు. అరవింద్ కు చిన్న‌ప్ప‌టి నుంచి పురాత‌న క‌ట్ట‌డాలు, చారిత్ర‌క ప్ర‌దేశాలు అంటే ఎంత‌గానో ఇష్టం. ఈ క్ర‌మంలోనే అర‌వింద్ ఇంట‌ర్మీడియ‌ట్ చ‌దువుతున్న‌ కాలంలో వరంగల్ జిల్లాలోని చారిత్రక ప్రాంతాల‌కు తరచుగా వెళ్తూ ఉండేవాడు. దీంతో వాటిపై అత‌నికి ఇంకా ఆస‌క్తి క‌లిగింది. ఆ ఆసక్తే తర్వాత తర్వాత పరిశోధనగా మారింది. అందులో భాగంగానే తెలంగాణ రాష్ట్రంలో ఉన్న పురాత‌న క‌ట్ట‌డాలు, చారిత్ర‌క ప్ర‌దేశాల గురించి తెలుసుకోవ‌డం మొద‌లు పెట్టాడు.
వరంగల్ సందర్శిని అనే శీర్షికతో వరంగల్ ఆకాశవాణి కేంద్రం నుండి 15 కి పైగా రేడియో ప్రసంగాలు చేసాడు అరవింద్. అలాగే 93.5 . వరంగల్ కేంద్రం వారు నిర్వహించిన ముఖాముఖి కార్యక్రమంలో పాల్గొని తన అనుభవాలతో పాటు చారిత్రక అంశాలను వెల్లడిస్తూ ఇంటర్వ్యూ ఇచ్చాడు. 2017లో - టీవీ ఛానల్ శీర్షికతో నిర్వహించిన ముఖాముఖి కార్యక్రమంలో పాల్గొని చారిత్రక అంశాలను వెల్లడిస్తూ, తన పరిశోధనా యాత్రలోని అనుభవాలను, అనుభూతులను పంచుకుంటూ ఇంటర్వ్యూ ఇచ్చాడు.
అర‌వింద్ బాల్యమంతా కంచనపల్లిలోనే గడిచింది. కంచనపల్లిలోని జేసుతిరు హృదయ ఉన్నత పాఠశాలలో పదవ తరగతి దాకా చదివాడు. ఐదవ తరగతి చదువుతున్న కాలంలో పద్మ, అల్లం అనిల్ రెడ్డిల సోషల్ స్టడీస్ బోధన వల్ల అరవింద్ కు సోషల్ సబ్జెక్ట్ మీద ఇష్టం, ఆసక్తి ఏర్పడ్డాయి. ఎనిమిదవ తరగతి చదువుతున్నప్పటి నుండి గ్రంథాలయానికి వెళ్ళడం, పుస్తకాలు బాగా చదవటం అతనికి అలవాటయ్యింది. 2005 నుండి పత్రికా పఠనం కూడా అలవడింది.
వరంగల్ అంటే 'ఆలయాల నగరం ' అని, కాకతీయులంటే 'నీళ్ళకు నడకలు నేర్పినవారు' అని భావించే అరవింద్ వరంగల్ అర్బన్ జిల్లాలో మరుగున పడిపోయిన కాకతీయుల కాలంనాటి 50 ఆలయాలు/మెట్లబావులను గుర్తించి, అనేక పర్యాయాలు ఆయా ప్రదేశాలను సందర్శించి వాటి పునరుద్ధరణకు అయ్యే ఖర్చులు, అవసరమైన పర్యాటక సౌకర్యాల వివరాలతో ఒక నివేదిక రూపొందించి అధికారులకు అందజేశాడు.
ఇప్పటివరకు తెలంగాణలో వెలుగుచూడని శాసనాలు, వేల ఏండ్లనాటి సాంప్రదాయాలను మొదలగు వినూత్న అంశాలను తెలుపుతూ "మనకు తెలియని తెలంగాణ" పేరుతో ఒక పుస్తకం రాసాడు. మామిడి హరికృష్ణ ప్రోత్సాహసహకారాలతో తెలంగాణ రాష్ట్ర భాషా సాంస్కృతిక శాఖ ప్రచురించిన ఈ పుస్తకం 2019, మే 20న తెలంగాణ ప్రభుత్వ ప్రధాన కార్యదర్శి శైలేంద్ర కుమార్ జోషి చేతుల మీదుగా ఆవిష్కరించబడింది.
అర‌వింద్ ఆర్య ప‌కిడె, తెలంగాణ రాష్ట్రానికి చెందిన యువ చరిత్రకారుడు.అరవింద్ స్వస్థలం జనగామ జిల్లా, రఘునాథపల్లి మండలానికి చెందిన కంచ‌న‌ప‌ల్లి అనే మారుమూల గ్రామం. 1995 మార్చి 15 న లీల, సత్యనారాయణ దంపతులకు మొదటి సంతానంగా జన్మించాడు. తల్లిదండ్రులిద్దరూ వ్యవసాయదారులు. అరవింద్ కు ఒక తమ్ముడున్నాడు. వారిది సాధారణ మధ్య తరగతి కుటుంబం.
ఉమ్మడి వరంగల్ జిల్లాలో వివిధ ప్రాంతాలలో ఉన్న చారిత్రక ప్రాధాన్యత కలిగిన విగ్రహాలను, వస్తు విశేషాలను హైదరాబాద్ వరంగల్ మ్యూజియాలకి తరలించే విధంగా కృషి చేయడం జరిగింది. ఇప్పటివరకు పరిష్కరించబడని రెడ్లవాడ, శాయంపేట హవేలి, గుడి తండా, నరసింహస్వామి దేవాలయం శాసనాలను చేసి వాటిని పరిష్కరించి ప్రచురించేలా కృషి చేయడం జరిగింది.
గిరిజన కుంభమేళా గా ప్రసిద్ధి చెందిన మేడారం సమ్మక్క సారలమ్మ జాతర అనంతరం సమ్మక్క పూజారులైన సిద్ధబోయిన వంశస్తులు అందించిన సమ్మక్క సారెగా బంగారం , గాజులు, కుంకుమ భరిణి, చీర, కండువాలను ఫిబ్రవరి 25 శుక్రవారం నాడు జగదల్ పూర్ లోని రాజప్రసాదంలో రాజమాత కృష్ణకుమారి దేవికి , కాకతీయ వారసుడైన కమల్ చంద్రదేవ్‌భంజ్‌కి పంపించారు.
ఓరుగల్లు రాజధానిగా 300 ఏళ్లపాటు పాలించిన కాకతీయ పాలకులు నిర్మాణం చేసిన ఆలయాలు , కట్టడాలు , మెట్ల బావులు , శాసనాలు , కోటలు, తోరణాల ఛాయాచిత్రాలతో విశ్వ ప్రసిద్ధ బస్తర్ దసరా వేడుకల్లో 15 రోజుల పాటు ఛాయాచిత్ర ప్రదర్శన ఏర్పాటు చేయడం జరిగింది. దాదాపు రెండున్నర లక్షల మంది ఈ ప్రదర్శనను సందర్శించి ఉంటారని ఒక అంచనా.
దేవునిగుట్ట ఆలయం అనే పురావస్తు కట్టడం గురించి రాసిన కథనాలు అనేక విదేశీ పురావస్తు శాస్త్రవేత్తలను ఆకర్షించి వారు భారతదేశం వచ్చి ఆ కట్టడాన్ని సందర్శించి వారు కూడా పరిశోధనలు చేసేలా పురికొల్పాయి. పలువురు విదేశీ పురాతత్వ శాస్త్రవేత్తలతో కలిసి ఆ కట్టడాన్ని పదుల సార్లు సందర్శించి పరిశోధనలు చేయడం జరిగింది.
వివిధ పత్రికలలో అతను రాసిన పరిశోధనా వ్యాసాలు ప్రచురితమయ్యాయి. వాటిలో నమస్తే తెలంగాణ బతుకమ్మ సంచికలో ప్రచురితమైన కొండపర్తి గ్రామ చారిత్రక కథనం, సాక్షి దినపత్రికలో ప్రచురితమైన భూపాలపల్లి జిల్లా ప్రాంతాల్లోని డాల్మన్ సమాధుల గురించిన కథనం ప్రముఖుల ప్రశంసలందుకున్నాయి.
ఇంటర్మీడియట్ తర్వాత అరవింద్ డిగ్రీ చేయదలచి హన్మకొండలోని యూనివర్సిటీ ఆర్ట్స్ అండ్ సైన్సు కళాశాలలో బి.ఎ. కోర్సులో చేరాడు.జర్నలిజం కోర్సులో మెళకువలు నేర్చుకుని తన పరిశోధనలను ప్రింట్ మీడియా, ఎలక్ట్రానిక్ మీడియా ద్వారా జనప్రాచుర్యంలోకి తీసురావడం మొదలుపెట్టాడు.
అనేకచోట్ల తెలంగాణ పురావస్తు శాఖ, పర్యాటక శాఖలు నిర్వహించిన సెమినార్ లలో వక్తగా పాల్గొన్నాడు. అంతేకాకుండా అనేక స్వచ్ఛంద సంస్థలు నిర్వహించిన రక్తదాన శిబిరాలు, వన సంరక్షణ, బుక్ ఫెయిర్, ఉచిత పుస్తకాల పంపిణీ మొదలగు సామాజిక సేవా కార్యక్రమాలలో చురుకుగా పాల్గొన్నాడు.
రామప్ప దేవాలయానికి ప్రపంచ వారసత్వ హోదా లభించిన నేపథ్యంలో రామప్ప ఆలయ చారిత్రిక , సాంసృతిక విశేషాలను తెలిపే విధంగా ఏ సింఫనీ ఇన్ స్టోన్ అనే పేరుతో అక్టోబర్ 1 వ తేదీ నుండి 100 రోజుల పాటు ఛాయాచిత్ర ప్రదర్శన ఏర్పాటు చేయడం జరిగింది.
నమస్తే తెలంగాణ దినపత్రిక ఆదివారం ప్రత్యేక సంచిక బతుకమ్మలో తెలంగాణ సంస్కృతి, చరిత్రను తెలిపే విధంగా చరిత్ర మరచిన చరిత్ర అనే పేరుతో చారిత్రిక విశేషాలు, కట్టడాలు, జానపద కళారూపాలు , కళాకారుల గురించి 70 పైగా వ్యాసాలను రాయడం జరిగింది.
2019 ఫిబ్రవరి నెలలో హైదరాబాద్ రవింద్రభారతిలోని ఐసిసిఆర్ ఆర్ట్ గ్యాలరీలో తెలంగాణ రాష్ట్రంలోని మరుగున పడిపోయిన చారిత్రక కట్టడాల , ప్రాంతాల ఛాయాచిత్రాలతో అనే ఛాయాచిత్ర ప్రదర్శన ఏర్పాటు చేశాడు.
ప్రస్తుత కాకతీయ వంశస్థుడు కమల్ చంద్ర భంజ్ దేవ్ కాకతీయ తో పలుమార్లు జరిపిన ఇంటర్వ్యూలు దినపత్రికలలో ప్రచురితమయ్యాయి. వాటిలో మహనీయులు, చరిత్ర, సంస్కృతి, సాహిత్యం మొదలగు అంశాలకు సంబంధించిన 300 కథనాలున్నాయి.
ఇండియన్ ఆర్ట్ హిస్టరీ రంగంలో ప్రముఖులైన . తో కలిసి పలుమార్లు దేవుడిగుట్ట, ఫణిగిరి, వరంగల్ కోట, నైన గుళ్ళు, సర్వతోభద్ర దేవాలయం లాంటి చారిత్రక కట్టడాలపై చేయడం పరిశోధన జరిగింది.
రాక్ ఆర్ట్ సొసైటీ ఆఫ్ ఇండియా సంస్థ ఆధ్వర్యంలో మధ్యప్రదేశ్ రాజధాని భోపాల్ లో జరిగిన ప్రపంచ స్థాయి సదస్సులో పాల్గొని తెలంగాణ రాష్ట్రంలోని రాతి చిత్రాలను గురించి పరిశోధనా పత్రం సమర్పించాడు.
వికీపీడియా వారు నిర్వహించిన సెమినార్లో పాల్గొని చారిత్రక వారసత్వ కట్టడాల పరిరక్షణలో ఛాయాచిత్రాల పాత్ర అనే అంశంపై పరిశోధనా పత్రాలు సమర్పించడం జరిగింది.
కు చెందిన ప్రొఫెసర్, ప్రసిద్ధ ఆర్కియాలజిస్ట్ . తో కలిసి ఉమ్మడి వరంగల్ జిల్లాలోని బృహత్ శిలాయిగం నాటి సమాధులను గురించి పరిశోధన చేయడం జరిగింది.
అమెరికాలో ని కి చెందిన ఆర్ట్ హిస్టరీ ప్రొఫెసర్ తో కలిసి వారం రోజులపాటు వరంగల్ చారిత్రక విశేషాలపై పరిశోధన చేయడం జరిగింది.
2019 మార్చి 25 నాడు కాకతీయ సామ్రాజ్య పాలకురాలు మహారాణి రుద్రమదేవి జన్మదినం సందర్భంగా పలువురు చరిత్రకారులు రచించిన వ్యాసాల సంకలనం విడుదల చేయడం జరిగింది.
మార్చి నెలలో వరంగల్ హరిత కాకతీయ హోటల్ లో 3 రోజుల పాటు జరిగిన తెలంగాణ ఫోటోగ్రఫీ అకాడమీ కన్వెన్షన్ లో ఛాయాచిత్రప్రదర్శన నిర్వహించాడు.
ఛత్తీస్ ఘడ్ రాష్ట్రంలోని బస్తర్ ప్రాంతంలో కాకతీయ వారసులు 75 రోజుల పాటు నిర్వహించే దసరా ఉత్సవాలను డాక్యుమెంట్ చేయడం జరిగింది.
మర్‌పల్లి కలాన్లో ఉన్న ఒక సామాజిక ఆరోగ్య కేంద్రంలో నలుగురు డాక్టర్లు , 10 మంది పారామెడికల్ సిబ్బందీ ఉన్నారు. ఒక ప్రాథమిక ఆరోగ్య ఉప కేంద్రంలో డాక్టర్లు లేరు. ఒకరు పారామెడికల్ సిబ్బంది ఉన్నారు. ఒక పశు వైద్యశాలలో ఒక డాక్టరు, ఒకరు పారామెడికల్ సిబ్బందీ ఉన్నారు.ప్రాథమిక ఆరోగ్య కేంద్రం గ్రామం నుండి 5 నుండి 10 కి.మీ. దూరంలో ఉంది. సంచార వైద్య శాల గ్రామం నుండి 5 నుండి 10 కి.మీ. దూరంలో ఉంది. మాతా శిశు సంరక్షణ కేంద్రం, టి. బి వైద్యశాల గ్రామం నుండి 10 కి.మీ. కంటే ఎక్కువ దూరంలో ఉన్నాయి. అలోపతి ఆసుపత్రి, ప్రత్యామ్నాయ ఔషధ ఆసుపత్రి, డిస్పెన్సరీ, కుటుంబ సంక్షేమ కేంద్రం గ్రామం నుండి 10 కి.మీ. కంటే ఎక్కువ దూరంలో ఉన్నాయి.
గ్రామానికి సమీప ప్రాంతాల నుండి ప్రభుత్వ రవాణా సంస్థ బస్సులు తిరుగుతున్నాయి. సమీప గ్రామాల నుండి ఆటో సౌకర్యం కూడా ఉంది. ప్రైవేటు బస్సు సౌకర్యం, ట్రాక్టరు సౌకర్యం మొదలైనవి గ్రామం నుండి 10 కి.మీ.కి పైబడిన దూరంలో ఉన్నాయి.జిల్లా రహదారి గ్రామం గుండా పోతోంది. జాతీయ రహదారి, రాష్ట్ర రహదారి, ప్రధాన జిల్లా రహదారి గ్రామం నుండి 10 కి.మీ.కి పైబడిన దూరంలో ఉన్నాయి. గ్రామంలో తారు రోడ్లు, కంకర రోడ్లు, మట్టిరోడ్లూ ఉన్నాయి.
మర్‌పల్లి కలాన్లో సబ్ పోస్టాఫీసు సౌకర్యం ఉంది. పోస్టాఫీసు సౌకర్యం, పోస్ట్ అండ్ టెలిగ్రాఫ్ ఆఫీసు గ్రామం నుండి 10 కి.మీ.కి పైబడిన దూరంలో ఉన్నాయి. లాండ్ లైన్ టెలిఫోన్, పబ్లిక్ ఫోన్ ఆఫీసు, మొబైల్ ఫోన్ మొదలైన సౌకర్యాలు ఉన్నాయి. ఇంటర్నెట్ కెఫె / సామాన్య సేవా కేంద్రం, ప్రైవేటు కొరియర్ గ్రామములో ఉన్నది.
గ్రామం నుండి హైదరాబాద్, వికారాబాద్, జహీరాబాద్, తాండూరు,సదాశివపేట వంటి పట్టణాలకు బస్సులు నడుపుతున్నారు. గ్రామంలో రైల్వే స్టేషన్ ఉంది. గ్రామం నుండి వికారాబాద్, శంకర్‌పల్లి, జహీరాబాద్, బీదర్, లింగంపల్లి, హైదరాబాద్ పట్టణాలకు ప్రజారవాణా సర్వీసులు ఉన్నాయి.
మర్పల్లి కలాన్, తెలంగాణ రాష్ట్రం, వికారాబాదు జిల్లా, మర్పల్లి మండలంలోని గ్రామం.ఇది సమీప పట్టణమైన సదాశివపేట నుండి 25 కి. మీ. దూరంలోనూ ఉంది.2016 లో చేసిన తెలంగాణ జిల్లాల పునర్వ్యవస్థీకరణకు ముందు ఈ గ్రామం పాత రంగారెడ్డి జిల్లా లోని ఇదే మండలంలో ఉండేది.
గ్రామంలో6 ప్రైవేటు వైద్య సౌకర్యాలున్నాయి. ఒక ఎమ్బీబీయెస్ డాక్టరు, డిగ్రీ లేని డాక్టర్లు నలుగురు, ఒక నాటు వైద్యుడు ఉన్నారు. రెండు మందుల దుకాణాలు ఉన్నాయి.
1773 నాటి రెగ్యులేటింగ్ చట్టం గ్రేట్ బ్రిటన్ పార్లమెంట్ ద్వారా ఆమోదం పొందిన చట్టం. ఇది భారత భూభాగంలో ఈస్ట్ ఇండియా కంపెనీ కార్యకలాపాలను నియంత్రించేందుకు రూపొందించిన చట్టం. ఈ చట్టం పూర్తి స్థాయిలో భారత భూభాగంలో కంపెనీ కార్యకలాపాలకు ఎదురవుతున్న సమస్యలకు శాశ్వత పరిష్కారం ఇవ్వలేకపోయింది. అందువలన 1784లో పిట్స్ ఇండియా చట్టం ద్వారా మరింత ప్రభావవంతమైన మార్పులను కంపెనీ కార్యకలాపాలకు అనుగుణంగా రూపొందించి అప్పటి బ్రిటిష్ ప్రభుత్వం భారతదేశంపై అమలు చేసింది.
ఈ చట్టానికి రాజ్యాంగ ప్రాముఖ్యత ఉంది. ఈ చట్టం ద్వారా ముఖ్యంగా రెండు విషయాలు జరిగాయి. మొదటిది ఈస్ట్ ఇండియా కంపెనీ వ్యవహారాలను క్రమబద్ధం చేసి కంపెనీ నియంత్రణను మొదలుపెట్టడం, రెండవది కంపెనీ రాజకీయ, పరిపాలనా విధులను బ్రిటిష్ ప్రభుత్వం గుర్తించింది.
ఒక సంచార వైద్య శాలలో డాక్టర్లు లేరు. పారామెడికల్ సిబ్బంది ముగ్గురు ఉన్నారు. సమీప ప్రాథమిక ఆరోగ్య ఉప కేంద్రం గ్రామం నుండి 5 కి.మీ. లోపు దూరంలో ఉంది. సమీప సామాజిక ఆరోగ్య కేంద్రం, ప్రాథమిక ఆరోగ్య కేంద్రం గ్రామం నుండి 5 నుండి 10 కి.మీ. దూరంలో ఉన్నాయి. పశు వైద్యశాల గ్రామం నుండి 5 నుండి 10 కి.మీ. దూరంలో ఉంది. మాతా శిశు సంరక్షణ కేంద్రం, టి. బి వైద్యశాల గ్రామం నుండి 10 కి.మీ. కంటే ఎక్కువ దూరంలో ఉన్నాయి. అలోపతి ఆసుపత్రి, ప్రత్యామ్నాయ ఔషధ ఆసుపత్రి, డిస్పెన్సరీ, కుటుంబ సంక్షేమ కేంద్రం గ్రామం నుండి 10 కి.మీ. కంటే ఎక్కువ దూరంలో ఉన్నాయి.
పోస్టాఫీసు సౌకర్యం, సబ్ పోస్టాఫీసు సౌకర్యం, పోస్ట్ అండ్ టెలిగ్రాఫ్ ఆఫీసు గ్రామానికి 5 నుండి 10 కి.మీ. దూరంలో ఉన్నాయి. లాండ్ లైన్ టెలిఫోన్, పబ్లిక్ ఫోన్ ఆఫీసు, మొబైల్ ఫోన్, ఇంటర్నెట్ కెఫె / సామాన్య సేవా కేంద్రం గ్రామానికి 5 నుండి 10 కి.మీ. దూరంలో ఉన్నాయి. ప్రైవేటు కొరియర్ గ్రామం నుండి 10 కి.మీ.కి పైబడిన దూరంలో ఉంది.
సమీప జూనియర్ కళాశాల ముంచింగిపుట్టులోను, ప్రభుత్వ ఆర్ట్స్ / సైన్స్ డిగ్రీ కళాశాల పాడేరులోనూ ఉన్నాయి. సమీప వైద్య కళాశాల విశాఖపట్నంలోను, మేనేజిమెంటు కళాశాల, పాలీటెక్నిక్‌లు పాడేరులోనూ ఉన్నాయి. సమీప వృత్తి విద్యా శిక్షణ పాఠశాల అరకులోయలోను, అనియత విద్యా కేంద్రం అనకాపల్లిలోను, దివ్యాంగుల ప్రత్యేక పాఠశాల విశాఖపట్నం లోనూ ఉన్నాయి.
ప్రతి సంవత్సరం జనవరి 10న శ్రీ వీరభద్రస్వామి కల్యాణం జరుగగా, 11న గవ్యాతం, నిత్యోపాసన, నిత్యహోమం, నవగ్రహ హోమాలు, 12న బలిహరణ, సూర్యయంత్ర పతిష్టాపన, అరుణ పారాయణం, 13న ఏకాదశి రుద్రహోమం, 14న భోగిపండుగ రోజున చండీహోమం, వేదపారాయణం, 15న బండ్లు తిరుగుట , శత రుద్రాభిషేకం, ఉత్తరాయణ పుణ్యకాల పూజ, 16న నాగవెల్లి, వసంతోత్సవం, 17న గణపతి పూజ, స్వామివారి త్రిశూల స్నానం, 18న అగ్నిగుండాలు అనంతరం స్వామివారి గ్రామ పర్యటన జాతరలో ముఖ్య ఘట్టాలుగా ఉంటాయి. ఏటా సంక్రాంతి జాతర సందర్భంగా భక్తులు గండాలు తీరాలని గండదీపం, వీరభద్రునికి వెండి, బంగారంతో చేసిన కోరమీసాలు సమర్పిస్తే కోరిన కోరికలు తీరుస్తారని భక్తుల నమ్మకం. వీరశైవులు ఖడ్గాలు ధరించి ప్రభలు బీరభద్రపల్లెరం చేస్తారు. స్వామి వారిని వైశ్యులు వారి ఇలవేల్పుగా పూజిస్తారు. ప్రతి శ్రావణ మాసంలో వందలాది మంది భక్తులు స్వామివారి మాలను ధరించి 27 రోజులు దీక్షలు చేపడతారు.
సా.శ.1600వ సంవత్సరం కాలంలో వంట చెరుకు కోసం కొందమంది కుమ్మరులు ఎడ్లబండ్లతో కొండపైకి వెళ్లారు. వంట చెరుకు దొరికిన తరువాత అలసిపోయిన కుమ్మరులు నిద్రపోయారు. కాసేపటి తరువాత లేచి చూడగా, ఎడ్లు కనబడకపోవడంతో రాత్రి అక్కడే పడుకున్నారు. ఆ రాత్రి వారికి వీరభద్రుడు కలలో కనిపించి గుట్టపై నుంచి కిందికి దించి అక్కడ ఆలయంలో ప్రతిష్ఠిస్తే వారి ఎడ్లు దొరుకుతాయిని చెప్పడంతో, గుట్టకింద దూదిమెత్తలలో విగ్రహాన్ని ఉంచి వీరభద్రస్వామిని ప్రతిష్ఠించినట్లు, ఈ క్రమంలో స్వామివారి కాలు విరిగినట్లు స్థానికులు తెలుపుతుంటారు.
కాకతీయుల కాలం నాటి ఈ దేవాలయం రాళ్ళ మధ్య నిర్మించబడింది. ఇలాంటి శిలామయమైన ప్రదేశంలో కూడా ఐదు కొలనులు నిత్యం నీటితో నిండి ఉండటం వీరభద్రస్వామి మహత్యమే అని గ్రామ ప్రజలు చెప్పుకుంటారు. ప్రతి సంవత్సరం జనవరి నెలలో సూర్యుడు ధనస్సు రాశి నుంచి మకర రాశిలోకి మారిన సంక్రాంతి ముందురోజు ఇక్కడ జాతర జరుగుతుంది. ఈ జాతర ప్రాధాన ఆకర్షణ సంక్రాంతి రోజున ప్రజలు ఎద్దుల బండ్లలో వచ్చి మొక్కులు సమర్పిస్తారు. ప్రతి సంవత్సరం పుష్య బహుళ పంచమినాడు 10 రోజులపాటు స్వామివారి కళ్యాణోత్సవం జరుగుతుంది.
కొత్తకొండ వీరభద్రస్వామి ఆలయం తెలంగాణ రాష్ట్రం, హన్మకొండ జిల్లా, హుస్నాబాద్ శాసనసభ నియోజకవర్గం, భీమదేవరపల్లి మండలంలోని కొత్తకొండ గ్రామంలో ఉన్న ఆలయం.
జపాన్ దేశపు మొట్టమొదటి ఫోటోగ్రఫిక్ ఫిల్మ్ ను ఉత్పత్తి చేసే సంస్థగా ఫూజీ ఫోటో ఫిలిం కంపెనీ లిమిటెడ్ 1934లో స్థాపించబడింది. తర్వాతి దశాబ్దంలో ఫిలిం తో బాటు మోషన్ పిక్చర్ ఫిలిం, ఎక్స్-రే ఫిలిం ను కూడా ఉత్పత్తి చేయటం మొదలుపెట్టింది. 1940ల నాటికి గాజు పలకలు, కటకాలలోకి కూడా ఫూజీఫిలిం విస్తరించింది. రెండవ ప్రపంచ యుద్ధం తర్వాత ఫూజీ వ్యాపారం మెడికల్ డయాగ్నసిస్, ముద్రణ, ఎలెక్ట్రానిక్ ఇమేజింగ్, ఆయస్కాంత ఉపకరణాలలో శాఖోపశాఖలుగా విస్తరించింది. 1962లో జిరాక్స్ సంస్థతో జాయింట్ వెంచర్ ద్వారా ఫూజీ జిరాక్స్ కో. లిమిటెడ్ ఏర్పడింది.
కొత్త శతాబ్దం డిజిటల్ పుంతలు త్రొక్కటంతో డిజిటల్ కెమెరాల వాడకం పెరిగింది. ఫలితంగా ఫిలిం అమ్మకాలు తగ్గాయి. ఈ మార్పుకు అనుగుణంగా, ఫూజీ తమ వ్యాపారంలో ప్రక్షాళనలు మొదలుపెట్టింది. 1980 నాటికే డిజిటల్ ఫోటోగ్రఫీ తెచ్చే మార్పులు ఊహించిన ఫూజీ, తమ మూడు అంగల వ్యాపార పద్ధతుల ద్వారా ఈ మార్పును జయప్రదంగా అధిగమించింది. అవి:
జపాన్ లో ఫూజీఫిల్ం దే గుత్తాధిపత్యం. 1984 లో లాస్ ఏంజెలెస్ లో జరిగిన ఒలింపిక్స్ కి టైటిల్ స్పాన్సర్ గా వ్యవహరించి, తక్కువ ధరకే అమెరికా లో ఫిలిం ను విక్రయించి, అక్కడ ఫిలిం ఫ్యాక్టరీ స్థాపించి ఫూజీఫిలిం అమెరికాలో తమదైన ముద్ర వేసింది. కానీ కొడాక్ మాత్రం జపాన్ లో ఫూజీఫిలిం ను ఢీ కొట్టలేకపోయింది.
వ్యాపార పత్రాల పూరణం, వైద్యరంగం లో ఛాయాచిత్రాలు, రోగనిర్ధారణ యంత్రాలు, సౌందర్యసాధనాలు, ఔషధాలు, కణాలు, ఫిలిం, దానికి సంబంధిత దృశ్య సాధనాలు, ఫోటోకాపీ యంత్రాలు, ప్రింటర్లు, డిజిటల్ కెమెరాలు, ఫోటోగ్రఫిక్ కాగితం, ఫోటోగ్రఫిక్ రసాయనాలు, గ్రాఫిక్స్ ఫూజీఫిలిం యొక్క ప్రధాన లావాదేవిలు.
1950వ దశకంలో ఇతర దేశాలలో ఫూజీ తమ అమ్మకాల విస్తరణను వేగవంతం చేసింది. 1980వ దశకంలో తమ తయారీ రంగాన్ని కూడా ఫూజీ ఇతర దేశాలకు విస్తరించింది. ఫోటోగ్రఫీ, వైద్య, ముద్రణ రంగాలకు డిజిటల్ సాంకేతికతను అభివృద్ధి చేసింది.
మే 1995 లో ఫూజీ అవలంబిస్తోన్న వ్యాపార విధానాలు జపాన్ లో తమ ఫిలిం అమ్మకాలపై ప్రతికూల ప్రభావం చూపుతోన్నాయని కొడాక్ అమెరికా వాణిజ్య విభాగానికి మొర పెట్టుకొంది. జనవరి 1998 లో ప్రపంచ వాణిజ్య సంస్థ ఈ వాదాన్ని కొట్టి వేయటంతో కొడాక్ కు గట్టి దెబ్బ తగిలింది.
ఫూజీఫిల్మ్ లేదా ఫూజీ జపాన్ కు చెందిన ఫోటోగ్రఫిక్ బహుళజాతీయ సంస్థ. దీని ప్రధాన కార్యాలయం టోక్యోలో కలదు.
12423/24:దిబ్రుఘర్ రాజధాని ఎక్స్‌ప్రెస్ దిబ్రుఘర్ నుండి బయలుదేరి కతిహార్ జంక్షన్, బరోనీ, పాటలీపుత్ర, మొగల్ సరై, అలహాబాద్ జంక్షన్ రైల్వే స్టేషను, కాన్పూర్ సెంట్రల్ ల మీదుగా ప్రయాణిస్తూ ఢిల్లీ చేరుకుంటుంది.ఈ రైలు ప్రతిదినం నడుస్తుంది.
12235/36:దిబ్రుఘర్ రాజధాని ఎక్స్‌ప్రెస్ దిబ్రుఘర్ నుండి బయలుదేరి ముజాఫ్ఫర్పూర్ మీదుగా ప్రయాణిస్తూ ఢిల్లీ చేరుకుంటుంది.ఇది వారంలో ఒక్క గురువారం నాడు మాత్రమే ప్రయాణిస్తుంది.
12423/24:దిబ్రుఘర్ రాజధాని ఎక్స్‌ప్రెస్ కు దిబ్రుఘర్ నుండి కతిహార్ జంక్షన్ వరకు సిలిగిరి లోకోషెడ్ అధారిత /-4/-4/-4 డీజిల్ ఇంజన్లను ఉపయొగిస్తారు.అక్కడి నుండి న్యూఢిల్లీ రైల్వే స్టేషన్ వరకు ఘజియాబాద్ లోకోషెడ్ అధారిత -7 లోకోమోటివ్ను ఉపయోగిస్తున్నారు.
గౌహతి రాజధాని ఎక్స్‌ప్రెస్ భారతీయ రైల్వేలు నిర్వహిస్తున్న రాజధాని ఎక్స్‌ప్రెస్ ఇది. భారతదేశ రాజధాని ఢిల్లీ నుండి అస్సాం రాష్టంలో గల గౌహతి/దిబ్రుఘర్ ల మద్య నడుస్తున్నది.
ప్రాథమిక విద్యాబ్యాసం నరసరావుపేట పట్టణం, పలనాడు రోడ్డులోని శీనయ్య మాష్టారు బడిలో జరిగింది.ఆ బడి మునిసిపల్ హైస్కూలు, దుర్గా ఫొటో స్టూడియో మధ్యలో ఉండేది.బడిలో విరామం దొరికిన వెంటనే ఆటకాయితనంగా పక్కనే ఉన్న ఫోటో స్టూడియో దగ్గరకు వెళ్లేవాడు.అది ఒక అలవాటుగా మారి ఫొటో స్టూడియోకు దగ్గరయ్యాడు.స్టూడియో యజమాని రాధాకృష్ణతో ఫొటో ఎలా తీయాలి,తీసిన తరువాత ఫోటో ప్రింటు ఎలా తీస్తారనే ప్రశ్నలుతో అడిగి తెలుసుకునేవాడు.రాధాకృష్ణ ఇతని ఆసక్తిని గమనించి అడిగిన ప్రశ్నల అన్నిటికి ఓపికతో వివరించేవాడు.శలవు రోజులలో అతనితో పొరుగు గ్రామాలలో ఫొటోలు తీయటానికి వెళ్లుతూ తీసుకు వెళ్లేవాడు.రాధాకృష్ణ చిన్న గిన్నెలో భస్మాన్ని వెలిగించి ఫొటో తీసేవాడు.బల్పులో అనేక ఫిలమెంట్లు ఒకసారిగా వెలిగించి ఫొటో తీసేవాడు.ఆ తరువాత ప్లాష్ లైట్లు యుగం వచ్చింది.అలా ఒక్కటొక్కటీ రాధాకృష్ణ దగ్గర చిన్నతనంలో నేర్చుకున్నాడు. ఉత్సాహంగా తను ఏరోజు ఏమి నేర్చుకుందీ,తన తోటివారికి చెప్పేవాడు.ఆరో తరగతి నుండి యస్.యస్.యల్.సి. వరకు మునిసిపల్ హైస్కూలులో చదివాడు.
నరసరావుపేట - సత్తెనపల్లి రోడ్డులో ఉన్న సేఫ్ ఫార్మా స్యూటికల్స్ కంపెనీ,దాని మూడు అనుబంధ కంపెనీలు నష్టాల బాటలో పయనించే సమయంలో మేనేజింగ్ డైరెక్టరుగా 2000 సంవత్సరంలో పదవీ భాధ్యతలు స్వీకరించి, 2008 వరకు పనిచేసాడు.కంపెనీని సమర్థవంతంగా నిర్వహించి లాభాలవైపు మరలించి మొదటిసారిగా షేర్ హోల్డర్సుకు డివిడెంట్లు పంచిన మొదటి మేనేజింగ్ డైరెక్టరుగా పేరు పొందాడు.కంపెనీ పరిసర ప్రాంతంలో మొక్కలు నాటించి,కంపెనీ నుండి వెలువడే వ్యర్ధ పదార్థాలు ప్రజలకు హాని కలిగించని రీతిలో పర్యావరణం కాపాడాడు.ఇతను పని చేసిన సమయంలో గ్రామీణ ప్రాంతాలలోని నిరుద్యోగులుగా ఉన్న అనేకమంది యువకులకు ఉద్యోగాలు ఇచ్చి ఉపాధి కల్పించాడు.ప్రభుత్వం నుండి మేనేజింగ్ డైరెక్టరు హోదాలో ఉత్తమ కంపెనీ అవార్టును స్వీకరించాడు.
ప్రధాన వృత్తి, ప్రవత్తులకుతోడు 1979లో ఈనాడు విలేకరిగా చేరి 1998 వరకు పనిచేసాడు. ఆరకంగా పట్టణంలోని, గ్రామాలలోని ప్రజలకు చాలా దగ్గరయ్యాడు.ఈనాడు దినపత్రిక కొత్తగా వెలువడే రోజుల్లో నరసరావుపేట పట్టణవార్తలు,గ్రామాల వార్తలు ముందుగా ఈనాడులో మాత్రమే వచ్చేవి. వార్తలు నిష్పక్షపాతంగా ఉండేవి. జరిగింది జరిగినట్లుగా రాయటంలో అతనికి సరిలేరు అనే భావన ప్రజలలో ఉండేది. ఆ కారణంగా ఇంటిపేరు మరుగునపడి ఈనాడు రామారావు గా ప్రజలకు చాలా దగ్గరయ్యాడు. జిల్లాలో ఈనాడు విలేఖరిగా, ప్రముఖ పాత్రికేయుడుగా గుర్తింపు పొందారు.అలాగే రామారావు ఈనాడు దినపత్రిక అధినేత రామోజిరావు గుర్తింపుకూడా పొందాడు.
ఇంటర్మీడియట్ నరసరావుపేట పట్టణంలోని శ్రీ సుబ్బరాయ, నారాయణ కళాశాలలో చదివాడు. ఇంటర్మీడియట్ చదువుతూ ఆటలు వైపు మొగ్గు చూపాడు.ఇంతలో ఇతని తండ్రి వెంకటరత్తయ్య ఉద్యోగరీత్యా చీరాల బదిలీ అయినందున, చీరాల వి.ఆర్.ఎస్. అండ్ వై.ఆర్.ఎన్. కళాశాలలో బి.ఎ. డిగ్రీ చదివిన సమయంలోను అదే ఆటలనందు ఆసక్తి కొనసాగించాడు.కళాశాలలో రెండు సంవత్సరాలు క్రికెట్ టీము కెప్టెన్ గా వ్యవహరించాడు.మరో వైపు నాటకాల నందు ఆసక్తి పెంపొందించుకొని, డైరెక్షన్ పరంగా నడక సాగించాడు.ఆంధ్రా యూనివర్శిటీ నుండి లైబ్రరీ సైన్సు డిప్లొమా పొందాడు.
కె.వి.కె.రామారావు, సీనియర్ జర్నలిస్టు.ఇతను నరసరావుపేట పరిసర ప్రాంత ప్రజలందరికి ఈనాడు రామారావుగా సుపరిచితుడు.రామారావు నరసరావుపేట పట్టణంలో 1940 నవంబరు 23న కొరిటాల వెంకటరత్తయ్య,రామకోటమ్మ దంపతులకు జన్మించాడు.ఇతని దత్త తల్లిదండ్రులు కొరిటాల పేరయ్య, రత్తమ్మలు.
ఆంధ్రప్రదేశ్ లోని కొన్ని గ్రామీణ ప్రాంతాలలో పిల్లలు ఆడుకునే ఆట. వెన్నెల్లో ఎక్కువగా ఆడతారు, కాబట్టి దీనికాపేరు వచ్చింది. ఆటగాళ్ళందరూ ముందుగా రెండు జట్లుగా విడిపోతారు. ఆట ఆడడానికి ఒక ప్రాంతాన్ని దాని సరిహద్దులనూ నిర్ణయించుకుంటారు. ఆ ప్రాంతాన్ని రెండు జట్ల కోసం రెండు సమాన భాగాలుగా విభజించుకుంటారు. ఒక్కో జట్టూ దానికి కేటాయించిన స్థలంలో రహస్యంగా మట్టితో చిన్న చిన్న కుప్పలు పోస్తారు. కొద్ది సేపు పోసిన తరువాత ఒక జట్టు సభ్యులందరూ అవతలి జట్టు వారు రహస్యంగా పోసిన గుడ్లను కని పెట్టాలి. ఇలా వారు కనిపెట్టిన తరువాత ఎన్ని గుడ్లైతే మిగిలాయో అవే వారి స్కోరు. ఏ జట్టు ఎక్కువగా స్కోరు చేస్తుందో ఆ జట్టు గెలిచినట్లు లెక్క.
ప్రపంచవ్యాప్తంగా పిల్లలు, పెద్దలు ఆడే ఆట.ఇది ఒక రకమైన వ్యాయామంగా చెప్పుకోవచ్చుఆడపిల్లలు దాదాపు తమ పొడవుగల తాడును చేతులతో తమకాళ్ల క్రిందనుంచి తలపైకిత్రిప్పుతూ, కాళ్లకు తగలకుండా గెంతుతుంటారు. అలా ఏకబిగిని ఎవరు ఎక్కువసార్లు త్రిప్పితే వారు గెలిచినట్లు.దీనితోనే మరొక ఆట కూడా ఆడతారు. పిల్లలందరూ ఒకే చోట ఒకేసారి ఇలా గెంతుతూ బయలుదేరి నిర్దేశించుకున్న స్థలానికి ఎవరు ముందు చేరితే వాళ్ళు గెలిచినట్టు.ఇది కాళ్ళకూ, చేతులకూ, ఏకాగ్రతకూ సంబంధించిన శారీరక శ్రమకు చెందిన ఆట. చక్కని పోటీ మనస్తత్వం, పురోగతిపై ఆకాంక్ష కలిగిస్తుంది ఈ ఆట.
ఆడే పద్ధతి ఆడేవాళ్ళు ఇద్దరుంటారు. 9 నప్పులుంటాయి. ఒకరి తర్వాత ఒకరు, ఒక్కొక్కటి చొప్పున నప్పాలి. ఎవరివైనా మూడు నప్పులు, అడ్డంగా గాని, నిలువుగా గాని ఒకే వరుసలో వస్తే ఒక దాడి జరిగినట్లు. దాడి జరిపిన వాళ్ళు ఎదుటివారి నప్పులలోంచి ఒక నప్పును తీసుకుంటారు. ఒకసారి దాడి జరిపిన నప్పుని, ప్రక్కకు జరిపి, దానితో మరల దాడి చెయ్యవచ్చును. ఇలా ఆడే ఇద్దరిలో ఎవరివో ఒకరి నప్పులు పూర్తయ్యేవరకు ఆడుకోవచ్చును. మూలలో బాణం గుర్తులున్న కోణాలలో వరసగా నప్పులు పెట్టడం దాడిగా ఒప్పుకోబడదు.
దీనిని దొంగ - పోలీస్ ఆట ఇని కూడా అంటారు.ఇది పిల్లలు ఆడుకునే ఆట. ఇందులో ఆటగాళ్ళు చుట్టుపక్కల దాగుంటే, ఒకరు లేదా ఇద్దరు వారిని పట్టుకుంటారు. పట్టుబడిన వాడు/వారు తర్వాత దొంగగా మారి ఇతరులు దాగున్నవార్ని పట్టుకొంటూ ఆట కొనసాగుతుంది. దొంగ సాధారణంగా కళ్ళు మూసుకుని కొన్ని అంకెలు లెక్క పెట్టేలోగా మిగతా వాళ్ళు రహస్య స్థలాల్లో దాక్కోవాలి.
తెలుగు రాష్ట్రాలలో పిల్లలు ఆడుకునే కొన్ని ఆటలు అన్ని చోట్ల వాడుకలో ఉన్నప్పటికీ అవి గ్రామీణ క్రీడలుగా ప్రసిద్ధి పొందాయి.
చట్టం 1985 ప్రకారం హిందూస్తాన్ ఫోటో ఫిల్మ్స్ మాన్యుఫ్యాక్చరింగ్ కంపెనీ లిమిటెడ్ మూసివేయడానికి సిఫార్సు చేసింది , ఉత్తర్వు అమలుకు వ్యతిరేకంగా కంపెనీ మూసివేతపై కొన్ని కార్మిక సంఘాల వారు మద్రాస్ హైకోర్టు లో రిట్ పిటిషన్ వేసినారు, దానితో వారికి హైకోర్టు నుంచి నిలుపుదల ఉత్తర్వు ఇచ్చింది. తదుపరి 08.09.2017 నాటి హైకోర్టు వారి ఉత్తర్వులలో " ఉత్తర్వు అమలుకు ఆమోదించబడి, రిట్ పిటిషన్లు " పరిష్కరించబడ్డాయి. ముఖ్యంగా, రిట్ పిటిషన లో ఉన్న స్వచ్ఛంద పదవీ విరమణ కు సంబంధించి కార్మికులకు వేతనాలు చెల్లించడాన్ని సవాలు చేయడం వంటివి , హైకోర్టు ఉత్తర్వుల ప్రకారం" అధికారిక లిక్విడేటర్ హిందూస్తాన్ ఫోటో ఫిల్మ్స్ మాన్యుఫ్యాక్చరింగ్ కంపెనీ లిమిటెడ్ వారి ఆస్తుల బాధ్యతలు స్వీకరించి, రికార్డుల పుస్తకాలు పరిశీలించి , వాటికి అనుగుణంగా అవసరమైన చర్యలు పరిశీలించ వలసినదని" అని హైకోర్టు వారు తమతీర్పులో పేర్కొన్నారు.
హిందుస్తాన్ ఫోటో ఫిలింస్ మ్యాన్యుఫాక్చరింగ్ కంపెనీ లిమిటెడ్ భారతదేశం లోని ఊటీ కేంద్రంగా ఫోటోగ్రఫిక్, సినీ, ఎక్స్-రే, గ్రాఫిక్ ఆర్ట్ ఫిలిం, ఫోటోగ్రాఫిక్ కాగితం, రసాయనాలను తయారు చేసే ప్రభుత్వ సంస్థ. ఈ సంస్థచే తయారు చేయబడే ఫిలిం ఇందు అనే బ్రాండుతో వ్యవహరించబడేవి. సంస్కృతంలో ఇందు అనగా వెండి అని అర్థం. ఫిలిం లో వాడబడే సిల్వర్ హాలైడ్ అనే రసాయనాన్ని ఉద్దేశించి ఈ ఫిలిం కు ఆ పేరు పెట్టబడింది.
1999లో భారతీయ జనతా పార్టీ అభ్యర్థి యెండెల లక్ష్మీనారాయణ ను ఓడించి రెండవసారి శాసనసభ కు గెలుపొందాడు. అదే సమయంలో కాంగ్రెస్ శాసనసభ ఉప నాయకుడిగా పనిచేశాడు. 2004లో ఆంధ్రప్రదేశ్ రాష్ట్ర ప్రదేశ్ కాంగ్రెస్ కమిటీ అధ్యక్షుడిగా రెండవసారి నియమించబడ్డాడు. 2004లో తెలుగుదేశం పార్టీ అభ్యర్థి సతీష్ పవార్ ను ఓడించి మూడవసారి శాసనసభకు ఎన్నికై వై.యస్. రాజశేఖరరెడ్డి మంత్రివర్గంలో పనిచేశాడు.
1989లో భారత జాతీయ కాంగ్రెస్ తరపున నిజామాబాదు శాసనసభ నియోజకవర్గం నుండి పోటిచేసి తెలుగుదేశం పార్టీ అభ్యర్థి డి.సత్యనారాయణ పై గెలుపొంది తొలిసారిగా అసెంబ్లీలో అడుగుపెట్టాడు. అదే సమయంలో రాష్ట్ర మంత్రివర్గంలో స్థానం కూడా పొందాడు. 1998లో తొలిసారిగా ఆంధ్రప్రదేశ్ రాష్ట్ర ప్రదేశ్ కాంగ్రెస్ కమిటీ అధ్యక్షుడిగా నియమించబడ్డాడు.